Author: PC Ministerstvo Spravodlivost
Last saved by: agenda0

Predkladacia správa

	Predkladaný návrh je v súlade s potrebou zabezpečenia realizácie kompetencií Súdnej rady Slovenskej republiky. Nadobudnutím účinnosti zákona č. 185/2002 Z.z. o Súdnej rade Slovenskej republiky a o zmene a doplnení niektorých zákonov dňom 11. apríla 2002 sa splnili všetky podmienky potrebné pre kreovanie jej členov. 
Podľa článku 141a ods. 1 písm. d) Ústavy Slovenskej republiky vláda Slovenskej republiky vymenúva a odvoláva troch členov Súdnej rady Slovenskej republiky.
	Navrhovaní kandidáti svojimi rozsiahlymi odbornými znalosťami a  profesionálnymi skúsenosťami sú predpokladom úspešného plnenia funkcií členov Súdnej rady.
 Na základe uvedeného odporúčam vláde Slovenskej republiky predložený návrh schváliť.